
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
2. Atbalstu piešķir Ministru kabineta 1995. gada 19. decembra noteikumos Nr. 388 "Zivju fonda nolikums" (turpmāk – Zivju fonda nolikums) minēto pasākumu (turpmāk – pasākumi) īstenošanai, kā arī pašvaldību un Valsts vides dienesta pilnvaroto personu iesaistīšanai zvejas, makšķerēšanas, vēžošanas un zemūdens medību kontroles darbību nodrošināšanā šo noteikumu VI nodaļā paredzētajā kārtībā:
	Iebildums
Vēršam uzmanību uz to, ka Ministru kabineta 1995. gada 19. decembra noteikumu Nr. 388 "Zivju fonda nolikums" (turpmāk – Zivju fonda nolikums) 8.4. apakšpunkts paredz, ka Zivju fonda līdzekļus izlieto pašvaldību un Valsts vides dienesta pilnvaroto personu iesaistīšanai zvejas, makšķerēšanas, vēžošanas un zemūdens medību kontroles darbību nodrošināšanā. Ievērojot minēto, lūdzam precizēt Ministru kabineta noteikumu projekta "Grozījumi Ministru kabineta 2010. gada 2. marta noteikumos Nr. 215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem"" (turpmāk – projekts) 1.2. apakšpunktā ietverto Ministru kabineta 2010. gada 2. marta noteikumu Nr. 215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem" (turpmāk – Noteikumi) 2. punktu, neminot Zivju fonda nolikuma 8.4. apakšpunktā paredzēto pasākumu, jo atbalsta piešķiršana šī pasākuma īstenošanai jau izriet no projekta 1.2. apakšpunktā ietvertās Noteikumu 2. punkta teikuma pirmās daļas.
Piedāvātā redakcija
-
	Linda Upīte (TM)

	2.
	Noteikumu konsolidētā versija
8.1.2. dienā, kad pieņemts dienesta lēmums par projekta iesnieguma atbilstību šo noteikumu 8. punktā minētajiem administratīvajiem kritērijiem, atbalsta pretendentam nodokļu un valsts sociālās apdrošināšanas iemaksu parādi nav lielāki par 1000 euro vai ar Valsts ieņēmumu dienesta lēmumu nodokļu maksājumu termiņš ir pagarināts vai atlikts saskaņā ar likumu "Par nodokļiem un nodevām";
	Iebildums
Lūdzam skaidrot, kā Lauku atbalsta dienests projekta 1.13. apakšpunktā paredzētajā Noteikumu 8.1.2. apakšpunktā un projekta 1.38. apakšpunktā paredzētajā Noteikumu 44.1.7. apakšpunktā minētajā gadījumā pārliecināsies, ka atbalsta pretendentam ar Valsts ieņēmumu dienesta lēmumu nodokļu maksājumu termiņš ir pagarināts vai atlikts saskaņā ar likumu "Par nodokļiem un nodevām". Likuma "Par nodokļiem un nodevām" 18. panta pirmās daļas 8. punkts paredz, ka nodokļu administrācija nodrošina informācijas pieejamību par tiem nodokļu maksātājiem, kuriem Valsts ieņēmumu dienesta administrēto nodokļu (nodevu) parāda kopsumma pārsniedz 150 euro, izņemot nodokļu maksājumus, kuru maksāšanas termiņš ir pagarināts, sadalīts termiņos, atlikts vai atkārtoti sadalīts termiņos vai attiecībā uz kuriem ir noslēgts vienošanās līgums. Proti, no minētās normas neizriet, ka Valsts ieņēmumu dienesta administrēto nodokļu (nodevu) parādnieku datubāzē iekļauj informāciju par parādniekiem, kuriem ar Valsts ieņēmumu dienesta lēmumu nodokļu maksājumu termiņš ir pagarināts vai atlikts.
Piedāvātā redakcija
-
	Linda Upīte (TM)

	3.
	Noteikumu konsolidētā versija
8.2. ja projekta iesniegums neatbilst kādam no šo noteikumu 8.1. apakšpunktā minētajiem administratīvajiem kritērijiem, tā vērtēšanu neturpina un paziņo Zemkopības ministrijai par projekta neatbilstību, kā arī informē par to projekta iesniedzēju. Zivju fonda padome pieņem lēmumu par atteikumu piešķirt atbalstu projektam bez tā izskatīšanas Zivju fonda padomes sēdē;
	Iebildums
Administratīvā procesa likuma 70. panta otrās daļas pirmais teikums paredz, ka administratīvo aktu adresātam paziņo Paziņošanas likumā noteiktajā kārtībā. Vienlaikus Administratīvā procesa likuma 71. pants paredz kārtību, kādā administratīvo aktu paziņo citām personām. Ņemot vērā to, ka Zemkopības ministrija nav administratīvā akta adresāts vai cita Administratīvā procesa likuma 71. pantā minētā persona, Zemkopības ministrijai administratīvais akts nav paziņojams, bet tai var tikt nosūtīta konkrēta informācija. Savukārt projekta iesniedzējam ir paziņojams administratīvais akts (lēmums). Vienlaikus no projekta 1.14. apakšpunktā ietvertā Noteikumu 8.2. apakšpunkta izriet, ka projekta iesniedzējs tiek informēts par projekta neatbilstību administratīvajiem kritērijiem, taču projekta iesniedzējam būtu paziņojams Zivju fonda padomes pieņemtais lēmums par atteikumu piešķirt atbalstu projektam. No minētās normas nav saprotams, vai projekta iesniedzējam tiks nosūtīta informācija par projekta neatbilstību administratīvajiem kritērijiem un tiks paziņots Zivju fonda padomes lēmums par atteikumu piešķirt atbalstu projektam, vai arī informēšana par projekta neatbilstību administratīvajiem kritērijiem tiek uzskatīta par administratīvā akta (atteikuma piešķirt atbalstu) paziņošanu. Ievērojot minēto, lūdzam precizēt projekta 1.14. apakšpunktā ietverto Noteikumu 8.2. apakšpunktu.
Papildus lūdzam precizēt Noteikumu 13. punktu, paredzot, ka lēmums atbalsta pretendentam tiek paziņots, nevis nosūtīts.
Piedāvātā redakcija
-
	Linda Upīte (TM)

	4.
	Noteikumu konsolidētā versija
14. Dienests nosūta atbalsta saņēmējam dienesta lēmumu par starpmaksājumu, ja projekta īstenošanā paredzēts starpmaksājums par atsevišķa projekta posma pabeigšanu.
	Iebildums
Lūdzam precizēt projekta 1.18. apakšpunktā ietverto Noteikumu 14. punktu, ņemot vērā to, ka saskaņā ar Administratīvā procesa likuma 70. panta otrās daļas pirmajā teikumā noteikto administratīvo aktu adresātam paziņo.
Piedāvātā redakcija
-
	Linda Upīte (TM)

	5.
	Noteikumu konsolidētā versija
37.1 Ja atbalsta saņēmējs ir sniedzis nepatiesu informāciju vai pārkāpis šo noteikumu vai dienesta lēmumā minētos nosacījumus, dienests pēc attiecīga Zivju fonda padomes lēmuma pieņemšanas pārtrauc maksājumus atbalsta saņēmējam. Pēc Zivju fonda padomes lēmuma pieņemšanas par atbalsta atmaksu dienests pieprasa atbalsta saņēmējam atmaksāt saņemto atbalstu.
	Iebildums
Lūdzam svītrot projekta 1.32. apakšpunktā ietverto Noteikumu 37.1 punkta otro teikumu. Vēršam uzmanību uz to, ka Zivju fonda padomes lēmums par atbalsta atmaksu ir administratīvais akts, attiecīgi tas ir izpildāms Administratīvā procesa likuma D daļā noteiktajā kārtībā. Ievērojot minēto, nav saprotams, kāpēc Lauku atbalsta dienestam ir nepieciešams vēl arī pieprasīt atmaksāt saņemto atbalstu, ja šāda pienākuma veikšana atbalsta saņēmējam uzlikta ar administratīvo aktu.
Piedāvātā redakcija
-
	Linda Upīte (TM)

	6.
	Noteikumu konsolidētā versija
41. Zivju fonda atbalsta maksājumus piešķir zvejas, makšķerēšanas, vēžošanas un zemūdens medību kontrolei, ko nodrošina pašvaldību un Valsts vides dienesta pilnvarotas personas – sabiedriskie vides inspektori (turpmāk – pašvaldību un Valsts vides dienesta pilnvarotas personas), kā arī pašvaldību un Valsts vides dienesta pilnvaroto personu apmācībai un kvalifikācijas celšanai.
	Iebildums
Lūdzam precizēt projekta 1.35. apakšpunktu, paredzot, ka tiek svītrots Noteikumu 41. punkts. Projekta 1.35. apakšpunktā ietvertais Noteikumu 41. punkts un Noteikumu 41. punkts spēkā esošajā redakcijā pēc būtības nosaka, kādiem pasākumiem piešķirams atbalsts. Vēršam uzmanību uz to, ka projekta 1.2. apakšpunktā ietvertais Noteikumu 2. punkts paredz, ka atbalstu piešķir Zivju fonda nolikumā minēto pasākumu īstenošanai. Tādējādi pasākumi, kuru īstenošanai var tikt piešķirts atbalsts, jau ir noteikti projekta 1.2. apakšpunktā ietvertajā Noteikumu 2. punktā.
Piedāvātā redakcija
-
	Linda Upīte (TM)

	7.
	Noteikumu konsolidētā versija
 Izdoti saskaņā ar Lauksaimniecības un lauku attīstības likuma 5. panta ceturto daļu
	Priekšlikums
Aicinām svītrot projekta 1.1. apakšpunktu, ņemot vērā to, ka tas neparedz izmaiņas Noteikumu izdošanas pamatojuma norādē.
Piedāvātā redakcija
-
	Linda Upīte (TM)

	8.
	Noteikumu konsolidētā versija
6.12. rakstisku vienošanos par līdzfinansējumu projektā paredzētiem trešās personas izpildītiem darbiem, par kuriem netiek maksāts no projektam pieprasītā Zivju fonda finansējuma daļas, – ar katru projekta īstenošanā iesaistīto sadarbības partneri. Rakstiska vienošanās par projektā paredzētajiem darbiem, par kuriem netiek maksāts no projektam pieprasītā Zivju fonda finansējuma daļas, nav nepieciešama, ja projekta iesniedzējs tos īsteno par saviem līdzekļiem;
	Priekšlikums
Aicinām projekta 1.8. apakšpunktā ietvertajā Noteikumu 6.12. apakšpunktā, projekta 1.16. apakšpunktā ietvertajā Noteikumu 8.4. apakšpunktā, projekta 1.27. apakšpunktā ietvertajā Noteikumu 32. punktā un projekta 1.33. apakšpunktā ietvertajā Noteikumu 37.21. apakšpunktā vārdu "rakstisku" aizstāt ar vārdu "rakstveida".
Piedāvātā redakcija
-
	Linda Upīte (TM)

	9.
	Noteikumu konsolidētā versija
23. Pēc Zivju fonda atbalstītā projekta vai tā daļas īstenošanas atbalsta saņēmējs elektroniskajā pieteikšanās sistēmā iesniedz maksājuma pieprasījumu (3. pielikums).
	Priekšlikums
Aicinām svītrot projekta 1.21. apakšpunktu, ņemot vērā to, ka tas neparedz izmaiņas Noteikumu 23. punktā.
Piedāvātā redakcija
-
	Linda Upīte (TM)



